**ПРИЛОЖЕНИЕ №**  към Протокол № 1/01.08.2025 г. на комисията, назначена със заповед № 432/30.07.2025 г. на административния ръководител – председател на Районен съд – Горна Оряховица

**УТВЪРДИЛ: ……………….…………...**

(Златина Личева-Денева –

АДМ. РЪКОВОДИТЕЛ –

ПРЕДСЕДАТЕЛ)

**М Е Т О Д И К А**

**за оценяване на кандидатите за длъжността  *системен администратор в Районен съд – Горна Оряховица***

1. **Първи етап – по документи.**

До участие в следващите етапи се допускат единствено кандидатите, които напълно отговорят на посочените в обявата изисквания.

**2. Специфична методика за оценяване на резултатите от втори етап - писмен тест за проверка на знанията.**

Тестът съдържа 30 въпроса, разделени в четири модула:

* за Windows 10/11, MS Office 2010 – 5 въпроса;
* за Windows server / Linux – 10 въпроса;
* за компютърни мрежи и комуникации – 10 въпроса;
* за периферни устройства и Print server – 5 въпроса.

Всички въпроси са с един верен отговор. Всеки правилно решен въпрос носи 2 точки.

Максимално възможната оценка от модула е **60 точки.**

Време за решаване на теста - **60 (шестдесет) минути.**

**3. Трети етап - практически изпит за определяне уменията на кандидатите за работа с компютърни мрежи, операционните системи MS Windows 10 и MS Windows 2022 server в домейн среда.**

Практическото задание се състои от 12 задачи с различна тежест. Всяка правилно решена задача носи от 5 до 20 точки.

Максималната възможна оценка от практическото задание е **85 точки.**

Време за решаване на практическото задание **– 45 (четиридесет и пет) минути.**

**4. Четвърти етап – специфична методика за оценяване на кандидатите – събеседване.**

Кандидатите ще бъдат оценявани съобразно тяхната професионална мотивация, делови и професионално значими знания и умения.

Конкурсната комисия ще оценява кандидатите чрез въпроси, свързани с техния минал професионален и житейски опит, и проверка на свързани с бъдещата дейност общодостъпни познания.

Оценяването на кандидатите ще се извършва в следните две области:

1. Оценка на професионалната мотивация и отношението на кандидата към бъдещата професионална кариера в съда – 5 въпроса, всеки въпрос с оценка от 1 до 5 точки ( обща максимална оценка - 25 точки);

2. Оценка на деловите и професионално значими качества, способности, умения и познания – 5 въпроса, всеки въпрос с оценка от 1 до 5 точки (обща максимална оценка - 25 точки).

Всеки член на конкурсната комисия ще оценява самостоятелно всеки един кандидат по всяка от областите, използвайки карта за оценка.

Максималният резултат, който може да се получи от всеки член на комисията е **50 точки.**

Резултатите от събеседването се нанасят в протокол.

**ІІІ. Окончателно класиране**

За спечелил конкурса ще бъде обявен кандидатът с най-висок сбор точки от втория, третия и четвъртия етап на конкурса.

Настоящото приложение е неразделна част от Протокол № 1/01.08.2025 г. на комисията, назначена със заповед № 432/30.07.2025 г. на административния ръководител – председател на Районен съд – Горна Оряховица.

ПРЕДСЕДАТЕЛ: ..…….……… ЧЛЕНОВЕ: 1.….…………… 2.………………………….

 (Пламен Дойков) (Николай Белчев- ВТОС) (Ваня Хаджийска -ВТОП )

3……………………………….

(Марийка Стефанова – резервен член)